Kaligtasan sa Gamot - Ligtas na Paghawak sa mga Gamot Ang hindi wastong paggamit ng gamot ay hindi lamang aksaya sa pera, ngunit maaari rin itong magresulta sa pagkaantala sa paggaling ng sakit. Maaari rin itong maging sanhi ng pagkalason kung magkaroon ng overdose. Kung gayon, mangyaring tandaan ang mga sumusunod para sa ligtas na paggamit ng gamot: Sundin ang utos ng iyong doctor 1. Gamitin ang eksaktong dami ng gamot ayon sa utos ng iyong doktor dahil maaaring magresulta sa pagkakalason at hindi mabisang gamutan mula sa hindi sapat na dosis. 2. Kung ikaw ay gumagamit ng mga antibiotiko, dapat mong tapusin ang panahon ng paggamot para gumaling sa sakit. Kung hindi mo matapos ang kurso, halimbawa ay huminto kang gumamit ng gamot simula mawala ang mga sintomas, ang mga bakterya sa iyong katawan ay maaaring magkaroon paglaban sa mga antibiotiko bab susunod na gagamit. 3. Magpatuloy sa iyong gamutan. May ilang mga gamot na dapat na gamitin para sa isang ispesipikong panahon bago mapansin ang mga epekto nito. 4. Sa mga kaso ng malalalang sakit tulad ng diabete at altapresyon, napakahalaga na sindin ang instruksyon ng iyong doktor, ang gamot ayon sa inireseta at magkaroon ng regular na pagpapakonsulta. Hindi ka dapat magpalit ng iyong dosis o huminto sa paggamit ng iyong gamit nang walang utos ng iyong doktor. Kung hindi, ang resulta nito ay malala. 5. Kung nakaligtaan mo ang iyong gamot, huwag uminom ng extrang dosis sa susunod na oras ng pag-inom. Maaari itong magdulot sa pagiging overdose at pagkalason. Huwag subukan na maging iyong sariling doctor 1. Kung ikaw ay may sakit, ang pinakamahusay na paraan ay ang magpakonsulta sa iyong doktor. Gayumpaman, kung ikaw ay bumili ng over-the-counter na gamot, siguraduhin na basahin ang pabalat at instruksyon nang mabuti. Dapat mong
tandaan na ang ibang tao ay may reaksyon sa ilang mga gamot, tulad ng antibiotiko kagaya ng penicillin. 2. Huwag gamitin ang gamit ng ibang tao. Ang parehong sintomas ay hindi nangangahukugan na parehong sakit. Mapanaganib na gamitin ang gamot ng ibang tao o gamot na tira mula sa dating sakit. Ligtas na pag-iimbak ang iyong mga gamut 1. Palaging itago ang mga gamot sa isang nakatalagang kabinet na may kandado. 2. Huwag magtago ng gamot sa mga boteng para sa pagkain. Dapat itago ang gamot malayo na hindi naaabot ng bata. 3. Ang mga gamot ay dapat na itago sa malamig at tuyong lugar, ngunit ang ilan rito, tulad ng mga produktong insulin at ilang mga likido na antibiotiko, ay dapat na itago sa refrigerator ngunit hindi sa freezer. 4. Tingnan ang petsa ng expiration ng mga gamot at itinapon ang mga expired o sirang mga gamot. 5. Huwag ilagay ang gamot sa lalagyan na nakatalaga para sa ibang gamot. Huwag maglagay ng iba't ibang mga gamot sa iisang bote. Tandaan ang mga sumusunod kapag ikaw ay umiinom ng gamot: 1. Siguraduhin na alam mo kung paano gamitin ang gamot. Halimbawa, tandaan kung kailangan mo na lunukin ito, ilalagay sa ilalim ng iyong dila, ngunguyain, lalanghapin, ipapahid, o ipapasok bilang isang suppository. Mahalaga na gamtin nang tama ang gamot. 2. Basahing mabuti ang pabalat at instruksyon ng gamot. Tandaan ang dosis, mga sangkap, indikasyon, babala, at side effect, upang maiwasan ang hindi kanais-nais na resulta. Halimbawa, may ilang mga gamot na nagiging nakakalason kung naisama sa alkohol.
3. Huwag gumamit ng mga gamot sa dilim para hindi makagawa ng pagkakamali. 4. Huwag gumamit ng higit sa isang gamot nang magkasabay maliban kung inutos ng doktor. Kung hindi maaari kang makaranas ng masamang interaskyon ng mga gamot. 5. Kung ikaw ay may pantal, masakit ang sikmura, masakit ang tiyan, o iba pang mga reaksyon pagkatapos gamitin ang gamot, ihinto kaagad ang paggamit nito at magpakonsulta sa iyong doktor. 6. Kapag nagbibigay ng gamot sa mga bata, huwag itong sabihin na isang 'kendi'. 7. Ang mga bata ay dapat na bantayan kapag gumagamit ng anumang gamot, at may dagdag na pag-iingat kapag gumagamit ng mga gamot na nasa porma na kapsulang soft gel. Ang mga magulang at tagapangalaga ay dapat sundin ang mga instruksyon sa paggamit para sa lahat ng mga gamot na binibigay sa mga bata. 8. Ang mga nagbubuntis at nagpapasusong babae ay hindi dapat gumamit ng mga gamot maliban kung inutos ng isang doktor, dagil may ilang gamot na maaaring dumaang sa sinapupunan o gatas at maaaring magdulot ng masamang epekto sa fetus o sa sanggol. 9. Humingi ng paying medikal sa lalong pinakamadaling panahon kung ikaw ay nakaranas ng anumang seryosong mga side effect na hinihinala o may kaugnayan sa iyong mga gamot. 10. Karamihan sa mga gamot na iniinom tulad ng mga tableta ay dapat na inumin kasabay ng tubig. Ang mga tableta ay hindi dapat na basagin ng ilang piraso o durugin bago inumin maliban kung inutos ng doktor o nakapagkonsulta sa propesyonal sa pangangalaga ng kalusugan tulad ng isang pharmacist. (Hunyo 2017)